**DUOMENŲ TEIKIMO TESTAMENTŲ REGISTRUI ELEKTRONINIU BŪDU**

**SUTARTIS**

Nr.\_\_\_\_\_\_\_\_\_\_\_\_\_

Vilnius

Valstybės įmonė Registrų centras (toliau – Gavėjas), atstovaujama Konsultacijų centro vadovės Jurgitos Jakeliūnaitės, veikiančio (-ios) pagal 2019 m. rugpjūčio 19 d. Valstybės įmonės Registrų centro generalinio direktoriaus įsakymą Nr. VE-398 (1.3 E) „Dėl pavedimo pasirašyti sutartis“ ir [notaro (-ų) biuro pavadinimas], (toliau – NOTARAS), toliau kiekvienas (-a) atskirai vadinamas (-a) Šalimi, o kartu vadinami (-os) Šalimis, sudarė šią sutartį (toliau – Sutartis).

**I. SKYRIUS**

**SUTARTIES DALYKAS**

1. NOTARAS, jo atstovas, kandidatas į notarus (asesorius) ar kitas, teikti duomenis įgaliotas NOTARO biuro darbuotojas (toliau – Notaro paskirti asmenys), naudodamiesi Duomenų teikimo Testamentų registrui elektroniniu būdu programa (toliau – Programa) ir prie jos prisijungdami per universalią elektroninio identifikavimo platformą (iPasas) elektroninio autentifikavimo paslaugos priemonėmis, Testamentų registrui elektroniniu būdu teikia Testamentų registro nuostatuose, patvirtintuose Lietuvos Respublikos Vyriausybės 2001 m. gegužės 22 d. nutarimu Nr. 594 „Dėl Testamentų registro reorganizavimo ir Testamentų registro nuostatų patvirtinimo“, nurodytus duomenis (toliau – Duomenys), o GAVĖJAS įsipareigoja gautus Duomenis tvarkyti Lietuvos Respublikos teisės aktų ir Sutarties nustatyta tvarka.

**II. SKYRIUS**

**DUOMENŲ TEIKIMO IR GAVIMO TEISINIS PAGRINDAS**

1. Duomenys teikiami vadovaujantis:
   1. 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) 6 straipsnio 1 dalies c punktu;
   2. Lietuvos Respublikos asmens duomenų teisinės apsaugos įstatymo 3 straipsnio 1 dalimi;
   3. Lietuvos Respublikos notariato įstatymo 51 straipsniu;
   4. Lietuvos Respublikos civilinio kodekso 5.24 straipsnio 2 dalimi, 5.32 straipsnio 2 dalimi, 5.50 straipsnio 6 dalimi;
   5. Testamentų registro nuostatų, patvirtintų Lietuvos Respublikos Vyriausybės 2001 m. gegužės 22 d. nutarimu Nr. 594 „Dėl Testamentų registro reorganizavimo ir Testamentų registro nuostatų patvirtinimo“ (toliau – Nuostatai), 20, 74 punktais;
   6. Duomenų teikimo Testamentų registrui elektroniniu būdu taisyklių, patvirtintų Valstybės įmonės Centrinės hipotekos įstaigos direktoriaus 2016 m. balandžio 12 d. įsakymu Nr. B1-48, 2 ir 9 punktais.
2. Duomenys gaunami vadovaujantis:
   1. Reglamento (ES) 2016/679 6 straipsnio 1 dalies c punktu;
   2. Lietuvos Respublikos asmens duomenų teisinės apsaugos įstatymo 3 straipsnio 1 dalimi;
   3. Lietuvos Respublikos civilinio kodekso 5.32 straipsnio 2 dalimi;
   4. Nuostatų 8 punktu ir 12.5 papunkčiu.

**III. SKYRIUS**

**DUOMENŲ NAUDOJIMO TIKSLAS**

1. Duomenų naudojimo tikslas:
   1. GAVĖJAS, būdamas Testamentų registro tvarkytoju, gautus duomenis tvarko Testamentų registro objektų (informacijos apie Lietuvos Respublikos teritorijoje notaro sudarytus (priimtus saugoti) testamentus, palikimo priėmimo ar atsisakymo faktus, pareiškimo dėl palikimo priėmimo ar atsisakymo padavimo ne palikimo atsiradimo vietos notarui faktus) registravimo bei informacijos teikimo tikslu.

**IV. SKYRIUS**

**DUOMENŲ SAUGUMAS, TEIKIMO IR NAUDOJIMO TVARKA**

1. NOTARAS ir Notaro paskirti asmenys Duomenis per Programą teikia pagal šios Sutarties nuostatas.
2. NOTARAS ir Sutarties priede „Notaro paskirtų asmenų sąrašas“ nurodyti duomenų vartotojai prie Programos jungiasi per universalią elektroninio identifikavimo platformą *iPasas*, adresu *https://www.ipasas.lt/*, elektroninio autentifikavimo paslaugos priemonėmis (mobiliuoju elektroniniu parašu, kriptografine USB laikmena, lustine kortele ar kitomis priemonėmis, nurodytomis interneto svetainėje *https://www.ipasas.lt/*). Pasirenkamas norimas autentifikavimosi būdas ir vadovaujamasi tolimesniais nurodymais, kurie priklauso nuo pasirinkto autentifikavimosi būdo. Sėkmingai autentifikavus yra suteikiama teisė dirbti su Programa.
3. Prieigos prie Programos NOTARUI ir Sutarties priede „Notaro paskirtų asmenų sąrašas“ nurodytiems duomenų vartotojams suteikiamos, sustabdomos ar naikinamos Sutartyje nustatyta tvarka, gavus rašytinį NOTARO pranešimą.
4. NOTARAS nedelsdamas praneša GAVĖJUI apie NOTARO ar Sutarties priede „Notaro paskirtų asmenų sąrašas“ nurodytų duomenų vartotojų elektroninio autentifikavimo paslaugos priemonių praradimą ar kitas aplinkybes, dėl kurių autentifikavimo paslaugos priemonėmis gali pasinaudoti tretieji asmenys.
5. GAVĖJAS, gavęs NOTARO pranešimą Sutarties 8 punkte nurodytu atveju, nedelsdamas sustabdo NOTARO ar Sutarties priede „Notaro paskirtų asmenų sąrašas“ nurodyto duomenų vartotojo prieigą prie universalios elektroninio identifikavimo platformos *iPasas*.
6. GAVĖJAS įsipareigoja:
   1. gautus Duomenis naudoti tik Sutarties 4 punkte numatytam Duomenų naudojimo tikslui;
   2. Sutartyje nurodytus NOTARO ir Sutarties priede „Notaro paskirtų asmenų sąrašas“ nurodytų duomenų vartotojų pateiktus asmens duomenis naudoti vadovaujantis Reglamento (ES) 2016/679, Lietuvos Respublikos asmens duomenų teisinės apsaugos įstatymo, Nuostatų ir Duomenų subjektų teisių įgyvendinimo tvarkant asmens duomenis Lietuvos Respublikos teisingumo ministerijos valdomuose registruose ir valstybės informacinėse sistemose tvarkos aprašo, patvirtinto Lietuvos Respublikos teisingumo ministro 2020 m. birželio 25 d. įsakymu Nr. 1R-181 „Dėl Duomenų subjektų teisių įgyvendinimo tvarkant asmens duomenis Lietuvos Respublikos teisingumo ministerijos valdomuose registruose ir valstybės informacinėse sistemose tvarkos aprašo patvirtinimo“ nuostatomis;
   3. konsultuoti NOTARĄ ir Sutarties priede „Notaro paskirtų asmenų sąrašas“ nurodytus duomenų vartotojus Duomenų teikimo Testamentų registrui elektroniniu būdu klausimais;
   4. užtikrinti Programos veikimą, kai NOTARO ir Sutarties priede „Notaro paskirtų asmenų sąrašas“ nurodytų duomenų vartotojų kompiuterinėse darbo vietose yra ši programinė įranga: „Internet Explorer 8.0“ (arba naujesnė versija) arba „Mozilla Firefox 3.6“ (arba naujesnė versija) interneto naršyklė su „JavaScript“ palaikymu, „Adobe Reader 9“ (arba naujesnė versija), „Microsoft Word 2003“ (arba naujesnė versija);
   5. užtikrinti Sutartimi gaunamų Duomenų saugą, vadovaudamasis Valstybės įmonės Registrų centro tvarkomų registrų ir informacinių sistemų duomenų saugos nuostatais, patvirtintais Lietuvos Respublikos teisingumo ministro 2017 m. gegužės 22 d. įsakymu Nr. 1R-132 „Dėl valstybės įmonės Registrų centro tvarkomų registrų ir informacinių sistemų duomenų saugos nuostatų patvirtinimo“ ir kitais Testamentų registro duomenų saugą reglamentuojančiais teisės aktais, nuo jų gavimo momento;
   6. užtikrinti, kad jo darbuotojai, kurie tvarko asmens duomenis, yra pasirašytinai supažindinti su pareiga saugoti asmens duomenų paslaptį ir yra įsipareigoję užtikrinti asmens duomenų konfidencialumą;
   7. laikytis Sutartyje numatytų Duomenų naudojimo sąlygų ir tvarkos, tinkamai, kokybiškai ir laiku vykdyti įsipareigojimus, numatytus Sutartyje ir kituose Lietuvos Respublikoje galiojančiuose teisės aktuose.
7. NOTARAS įsipareigoja:
   1. užtikrinti, kad Duomenys GAVĖJUI būtų teikiami Lietuvos Respublikoje galiojančių teisės aktų ir Sutarties nustatyta tvarka ir sąlygomis;
   2. sumokėti GAVĖJUI už Testamentų registro objektų registravimą ir Duomenų pakeitimo įrašymą Testamentų registre Sutarties V skyriuje „Apmokėjimas ir atsiskaitymo tvarka“ nustatyta tvarka;
   3. nedelsiant raštu informuoti GAVĖJĄ apie NOTARO įgaliojimų sustabdymą ir įgaliojimų sustabdymo panaikinimą;
   4. raštu informuoti GAVĖJĄ apie NOTARO įgaliojimų pasibaigimą, likus ne mažiau kaip 3 darbo dienoms iki įgaliojimų pasibaigimo;
   5. per 5 darbo dienas raštu informuoti apie adreso ir kitų duomenų, nurodytų šioje Sutartyje ir (ar) jos priede (-uose), pasikeitimą ir pateikti GAVĖJUI atnaujintus duomenis ar (ir) kitą pasikeitusią informaciją;
   6. užtikrinti, kad Sutarties priede „Notaro paskirtų asmenų sąrašas“ nurodyti duomenų vartotojai tvarkytų fizinių asmenų duomenis, vadovaudamiesi Reglamentu (ES) 2016/679 ir Lietuvos Respublikos asmens duomenų teisinės apsaugos įstatymo nuostatomis;
   7. Nuostatų nustatyta tvarka informuoti GAVĖJĄ apie jam perduotus neteisingus, neišsamius ar netikslius Duomenis nedelsiant, bet ne vėliau kaip per 5 darbo dienas nuo tokių Duomenų ištaisymo. Tokiais atvejais GAVĖJAS NOTARUI skiria 10 darbo dienų terminą pašalinti nustatytus trūkumus;
   8. nepagrįstai nedelsdamas informuoti GAVĖJĄ apie įvykusį asmens duomenų saugumo pažeidimą, kaip tai nustatyta Reglamento (ES) 2016/679 33 straipsnio 2 dalyje;
   9. tinkamai, kokybiškai ir laiku vykdyti įsipareigojimus, numatytus Sutartyje ir kituose Lietuvos Respublikoje galiojančiuose teisės aktuose;
   10. netinkamai vykdant Sutartį, kompensuoti GAVĖJO turėtas išlaidas, skolos išieškojimo atveju – skolos išieškojimo išlaidas.
8. Sustabdžius NOTARO įgaliojimus, GAVĖJAS įgaliojimų sustabdymo laikotarpiu panaikina NOTARUI ir Sutarties priede „Notaro paskirtų asmenų sąrašas“ nurodytiems duomenų vartotojams suteiktas teises naudotis Programa.
9. Apie Programos veikimo, Duomenų teikimo nesklandumus NOTARAS informuoja GAVĖJĄ tel.: (8 5) 268 8262 arba per GAVĖJO interneto svetainę [*https://info.registrucentras.lt/*](https://info.registrucentras.lt/).
10. NOTARAS kiekvienu konkrečiu atveju prisiima atsakomybę už per Programą Testamentų registrui perduotų Duomenų teisingumą ir išsamumą.
11. NOTARO rašytiniai prašymai suteikti, atnaujinti ar panaikinti prieigos teises prie Programos, taip pat papildomas (-i) Sutarties priedas (-ai) „Notaro paskirtų asmenų sąrašas“ gali būti pateikti asmeniškai, atsiųsti paštu ar pateikti elektroniniu būdu, kai pasirašyti saugiu elektroniniu parašu, atitinkančiu Lietuvos Respublikos elektroninės atpažinties ir elektroninių operacijų patikimumo užtikrinimo paslaugų įstatyme nustatytus reikalavimus.

**V. SKYRIUS**

**APMOKĖJIMAS IR ATSISKAITYMO TVARKA**

1. Testamentų registro objektai registruojami ir Duomenys įrašomi atlygintinai. Atlyginimas už Testamentų registro objektų registravimą ir Duomenų pakeitimo įrašymą Testamentų registre yra nustatytas:
   1. Lietuvos Respublikos Vyriausybės 2020 m. liepos 8 d. nutarime Nr. 763 „Dėl Atlyginimo už valstybės įmonės Registrų centro tvarkomų registrų objektų registravimą, šių registrų ir Nekilnojamojo turto kadastro duomenų, informacijos, dokumentų ir (ar) jų kopijų tvarkymą dydžių sąrašo patvirtinimo“. Pasikeitus Lietuvos Respublikos Vyriausybės 2020 m. liepos 8 d. nutarimui Nr. 763 „Dėl Atlyginimo už valstybės įmonės Registrų centro tvarkomų registrų objektų registravimą, šių registrų ir Nekilnojamojo turto kadastro duomenų, informacijos, dokumentų ir (ar) jų kopijų tvarkymą dydžių sąrašo patvirtinimo“ ir nustačius naujus įkainius (ar įsigaliojus naujiems teisės aktams, reglamentuojantiems atlyginimo dydžius), NOTARAS įsipareigoja mokėti GAVĖJUI vadovaujantis galiojančių teisės aktų nuostatomis, t. y. už Testamentų registro objektų registravimą, Duomenų pakeitimo įrašymą Testamentų registre mokėti pagal pakeistus (ar nustatytus naujus) atlyginimo dydžius;
   2. Nuostatų 481 punkte.
2. GAVĖJAS kiekvieno mėnesio pradžioje pateikia NOTARUI PVM sąskaitą faktūrą už Testamentų registro objektų registravimą, Duomenų pakeitimo įrašymą Testamentų registre per praėjusį mėnesį. PVM sąskaita faktūra pateikiama Sutarties XII skyriuje „Šalių rekvizitai“ nurodytu elektroninio pašto adresu.
3. NOTARAS:
   1. atlyginimą moka už Testamentų registro objektų registravimą, Duomenų pakeitimo įrašymą;
   2. kiekvieno einamo mėnesio pradžioje PVM sąskaitos faktūros už praėjusio mėnesio Testamentų registro objektų registravimą, Duomenų pakeitimo įrašymą skelbiamos GAVĖJO interneto puslapyje *https://www.registrucentras.lt/usr/sf.php*, paštu nesiunčiamos. Apie PVM sąskaitos faktūros paskelbimą nurodytame interneto puslapyje elektroniniu paštu informuojami asmenys, kuriems suteikiama teisė peržiūrėti PVM sąskaitas faktūras, nurodyti Sutarties priede „Notaro paskirtų asmenų sąrašas“;
   3. NOTARAS PVM sąskaitą faktūrą turi apmokėti per 14 (keturiolika) dienų nuo jos pateikimo dienos;
   4. NOTARUI per 30 (trisdešimt) kalendorinių dienų nuo PVM sąskaitos faktūros gavimo dienos neapmokėjus PVM sąskaitos faktūros, GAVĖJAS turi teisę be atskiro įspėjimo sustabdyti paslaugos teikimą. Paslaugos teikimas atnaujinamas NOTARUI apmokėjus PVM sąskaitą faktūrą.
4. Laiku neapmokėjęs pateiktos PVM sąskaitos faktūros, NOTARAS moka 0,04 procento dydžio delspinigius nuo neapmokėtos sumos už kiekvieną uždelstą dieną.

**VI. SKYRIUS**

**ATSAKOMYBĖ IR GINČŲ SPRENDIMO TVARKA**

1. Nė viena Šalis neturi teisės pavesti Sutartį vykdyti tretiesiems asmenims.
2. Už Sutarties įsipareigojimų nevykdymą arba netinkamą vykdymą Šalys atsako Lietuvos Respublikoje galiojančių teisės aktų nustatyta tvarka.
3. Bet kokie nesutarimai ar ginčai, kylantys tarp Šalių dėl Sutarties, sprendžiami derybų būdu, o jeigu tokiu būdu ginčų išspręsti nepavyksta, jie sprendžiami Lietuvos Respublikos teisme, vadovaujantis Lietuvos Respublikoje galiojančiais įstatymais ar kitais teisės aktais.

**VII. SKYRIUS**

**TAIKYTINA TEISĖ**

1. Sutarčiai ir kitiems Šalių tarpusavio santykiams, neaptartiems Sutartyje, taikoma Lietuvos Respublikos teisė.

**VIII. SKYRIUS**

**SUTARTIES KEITIMO IR PAPILDYMO TVARKA**

1. Visi Sutarties pakeitimai ir papildymai, išskyrus Sutarties 25 ir 26 punktuose numatytus atvejus, bus daromi tarp Šalių pasirašant papildomus susitarimus dėl Sutarties keitimo ar papildymo, kurie tampa neatskiriamomis Sutarties dalimis.
2. GAVĖJAS turi teisę vienašališkai keisti Sutartyje nurodytas Duomenų teikimo ir naudojimo tvarką ir (ar) sąlygas, pranešdamas NOTARUI apie tai prieš 30 (trisdešimt) kalendorinių dienų (interneto puslapyje [*www.registrucentras.lt*](http://www.registrucentras.lt) ir (ar) elektroniniu paštu Sutarties XII skyriuje „Šalių rekvizitai“ nurodytu elektroninio pašto adresu) iki duomenų teikimo ir naudojimo tvarkos ir (ar) sąlygų pasikeitimo.
3. Pasikeitus Sutartyje nurodytų teisės aktų nuostatoms, taip pat Sutarties 16 ir 25 punktuose numatytais atvejais, taikomos aktualios teisės aktų nuostatos arba GAVĖJO vienašališkai pakeista duomenų teikimo ir naudojimo tvarka ir (ar) sąlygos, apie kurias GAVĖJAS praneša NOTARUI Sutarties 25 punkte nustatyta tvarka.
4. Visi Sutarties pakeitimai ir papildymai įsigalioja nuo jų pasirašymo dienos, jeigu juose nenumatyta vėlesnė įsigaliojimo data.
5. Visi Sutarties pakeitimai ir papildymai laikomi neatskiriama Sutarties dalimi.

**IX. SKYRIUS**

**NENUGALIMOS JĖGOS (*FORCE MAJEURE*) APLINKYBĖS**

1. Nė viena iš Sutarties Šalių neatsako už bet kurios savo prievolės neįvykdymą ar dalinį neįvykdymą, jeigu ji įrodo, kad prievolė neįvykdyta dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užkirsti kelio šioms aplinkybėms ar pasekmėms atsirasti.
2. Įvykus nenugalimos jėgos (*force majeure*) aplinkybėms, Sutarties Šalys vadovaujasi Lietuvos Respublikos civilinio kodekso 6.212 straipsniu ir Atleidimo nuo atsakomybės esant nenugalimos jėgos (*force majeure*) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (*force majeure*) aplinkybėms taisyklių patvirtinimo“.
3. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsdama, tačiau ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, taip pat pranešti apie galimą Sutartyje numatytų įsipareigojimų įvykdymo terminą. Būtina pranešti ir tuomet, kai išnyksta pagrindas nevykdyti įsipareigojimų.
4. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento, arba jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

**X SKYRIUS**

**SUTARTIES GALIOJIMAS IR NUTRAUKIMAS**

1. Sutartis įsigalioja nuo jos pasirašymo dienos ir galioja neterminuotai. Jeigu Sutartis Šalių pasirašoma ne tą pačią dieną, laikoma, kad Sutartis įsigalioja tą dieną, kai ją pasirašo antroji Šalis.
2. Įsigaliojus Sutarčiai, netenka galios Šalių anksčiau sudaryta sutartis dėl Duomenų teikimo Testamentų registrui (jei tokia sutartis buvo sudaryta).
3. Sutartis pasibaigia, kai:
   1. Sutartis nutraukiama Šalių sutarimu;
   2. netekus galios teisės aktams, reglamentuojantiems Šalių teisę teikti ar gauti duomenis arba kitais atvejais, įskaitant, bet neapsiribojant, Šalies bankrotą, reorganizavimą, likvidavimą, veiklos apribojimą, dėl kurių NOTARAS netenka teisės tvarkyti ir teikti duomenis, o GAVĖJAS gauti duomenis. Sutartis šiuo atveju laikoma pasibaigusia nuo dienos, kai atsiranda šiame papunktyje numatytos aplinkybės, apie kurias viena Sutarties Šalis privalo nedelsdama, tačiau ne vėliau kaip per 3 (tris) darbo dienas nuo tokių aplinkybių atsiradimo, informuoti kitą Šalį.
4. GAVĖJAS turi teisę vienašališkai nutraukti Sutartį, paaiškėjus, kad NOTARAS ar Sutarties priede „Notaro paskirtų asmenų sąrašas“ nurodyti duomenų vartotojai suteikė prieigą prie Programos tretiesiems asmenims.
5. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
6. Sutarties nutraukimas nepanaikina Šalies teisės reikalauti atlyginti nuostolius, atsiradusius dėl Sutarties neįvykdymo, bei netesybas, taip pat neturi įtakos ginčų nagrinėjimo tvarką nustatančių Sutarties sąlygų, taip pat sąlygų, susijusių su atsakomybe tarp Šalių, atsiskaitymais pagal Sutartį bei kitų Sutarties sąlygų galiojimui, jeigu šios sąlygos pagal savo esmę lieka galioti ir po Sutarties nutraukimo.

**XI. SKYRIUS**

**BAIGIAMOSIOS NUOSTATOS**

1. Visi pranešimai, sutikimai ar kita informacija (toliau – pranešimas) pagal Sutartį turi būti sudaromi raštu. Jie gali būti įteikiami asmeniškai ar siunčiami elektroniniu paštu arba registruotu paštu, kiekvienu atveju išsiunčiant Šalių Sutartyje nurodytais adresais ar elektroniniu paštu.
2. Jei pranešimas siunčiamas elektroniniu paštu, laikoma, kad jį Šalis gavo tą pačią dieną, jei jis buvo išsiųstas darbo dieną iki darbo valandų pabaigos, arba kitą darbo dieną, jei jis buvo išsiųstas nedarbo dieną arba pasibaigus darbo valandoms. Jei pranešimas siunčiamas paštu, laikoma, kad jį adresatas gavo po 5 (penkių) darbo dienų nuo išsiuntimo.
3. Šalys įsipareigoja per 5 (penkias) darbo dienas raštu informuoti viena kitą apie Sutartyje nurodytų banko ir kitų rekvizitų pasikeitimus. Šalis, neįvykdžiusi šio reikalavimo, negali reikšti pretenzijų, kad kitos Šalies veiksmai, atlikti remiantis paskutiniais jai žinomais rekvizitais, neatitinka Sutarties sąlygų arba kad ji negavo pranešimo, siųsto pagal tuos rekvizitus.
4. Sutartis sudaryta dviem egzemplioriais, turinčiais vienodą juridinę galią, po vieną egzempliorių kiekvienai Šaliai. Kai Sutartis pasirašoma elektroniniais parašais, Šalys pasirašo vieną elektroninį Sutarties egzempliorių.
5. Neatskiriama Sutarties dalis yra priedas „Notaro paskirtų asmenų sąrašas“.

**XII. SKYRIUS**

**ŠALIŲ REKVIZITAI**

|  |  |
| --- | --- |
| **TEIKĖJAS** | **NOTARAS** |
| **Valstybės įmonė Registrų centras** | [įvesti notaro (-ų) biuro pavadinimą]. |
| Juridinio asmens kodas 124110246 | Asmens kodas [įveskite GAVĖJO asmens kodą] |
| PVM mokėtojo kodas LT241102419 |  |
| Buveinė Lvivo g. 25-101, 09320 Vilnius | Adresas [įveskite GAVĖJO adresą] |
| El. p. [versloklientai@registrucentras.lt](mailto:info@registrucentras.lt) | El. p. [įveskite el. pašto adresą] |
| Tel. (8 5) 268 8262 | Tel. [įveskite telefono numerį] |
| Faks. (8 5) 268 8311 |  |
| A. s. LT477044060005572969  AB SEB bankas, banko kodas 70440  A. s. LT944010042400050387  Luminor Bank AB, banko kodas 40100  A. s. LT677300010095519600  „Swedbank“, AB, banko kodas 73000 |  |
|  |
|  |
|  |  |
| Konsultacijų centro vadovė  Jurgita Jakeliūnaitė | [įveskite GAVĖJO vardą, pavardę] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Parašas)  A.V. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Parašas) |
| 20\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ d. | [pasirinkite sutarties pasirašymo datą iš kalendoriaus] |

Duomenų teikimo Testamentų registrui elektroniniu būdu

sutarties Nr.

priedas

**NOTARO PASKIRTŲ ASMENŲ SĄRAŠAS**

|  |  |  |  |  |  |
| --- | --- | --- | --- | --- | --- |
| Eil. Nr. | Vardas, pavardė | Pareigos | Telefonas | El. paštas | Rolė\* |
|  |  |  |  |  |  |

Asmuo (-enys), kuriam (-iems) suteikiama teisė peržiūrėti PVM sąskaitas faktūras:

|  |  |  |  |  |
| --- | --- | --- | --- | --- |
| Eil. Nr. | Vardas, pavardė | Pareigos | Telefonas | El. paštas |
|  |  |  |  |  |

Atsakingas asmuo\*\* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, el. paštas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

\* **Rolė „TRIS notaro padėjėjas“** suteikia teisę užpildyti ir perduoti pranešimus Programai. **Sąraše įrašant Notarą, rolė ties juo nenurodoma.**

|  |
| --- |
| **[įveskite notaro biuro pavadinimą]**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Parašas)  20\_\_ m. \_\_\_\_\_\_\_\_\_\_\_\_\_\_\_ \_\_\_ d. |

\*\* Nurodoma, jei duomenų vartotojų sąraše yra daugiau nei vienas duomenų vartotojas.